Caltanissëtta

Caltanissëtta (Nissa an sicilian) a l'é na sità dla Sicilia ëd 60.355 abitant, capleugh dl'omònima provinsa.

 Posission 
A resta ant la part superior ëd la Val dël Salso e a së stend an slë spiuvent meridional ëd Mont San Giulian.

 Stòria 
La prima documentassion ëstòrica dla sità a armonta al perìod norman, cand ël cont Rugé d'Autavila a òcupa sò teritòri dël 1086 e a conquista ël castel ëd Perarossa, ch'a duvìa esse na sitadela àraba.
A l'é parèj che, con la fondassion norman-a dël priorà ëd San Gioann, as dësvlupa la prima nos urban-a dla sità.

Caltanissëtta a l'é stàita aragonèisa e peui anfeodà ai Lancia, a j'aragonèis duca ëd Randass e ai Moncada ch'a l'han goernala për quatr sécoj.

 Conomìa 
La sità a l'é ël sènter prinsipal dël distret ëd min-e sicilian, motobin ativ ant j'agn 1930.
Al di d'ancheuj a forniss ancor na bon-a produssion ëd sorfo e ëd sal ëd potassi e magnesi, ma l'atività a diminuiss viaman për ël dovresse ëd sorgiss d'energìa neuve.

 Artisanà 
Antra j'espression pì tìpiche ëd l'artisanà local a-i son le scolture an bòsch gravà e le siràmiche.

 Leu d'anteresse 
Ij leu preferì da j'abitant për la spassgiada seiran-a a son cors Umbert ant la part pì antica dla sità e arlongh lèja dla Region an cola pì recenta.

Un dij mërcà pì caraterìstich a l'é col dla Pëscherìa, ch'a smon dij pess, dla vërdura, dla fruta e dij formagg tìpich sicilian.

 Musé 
Musé archeològich munissipal.

 Cese 
La catedral
La cesa ëd San Sebastian

 Aministrassion 
Ël sìndich a l'é Michele Campisi (dal 22/06/2009).

 Sità gemelà 
Caltanissëtta a l'é gemelà con:
 20px Rochester, Stat Unì d'América

 Anliure esterne 
 Sit istitussional